కొబ్బరి
కొబ్బరి నూనెలో యాబై శాతం లారిక్ ఆసిడ్ ఉంటుంది. దీన్ని వంటల్లో అధికంగా ఉపయోగిస్తే గుండెకు రక్తప్రసరణ సక్రమంగా జరుగుతుంది. కొవ్వు శాతము పెరగదు. రక్తపోటు నియంత్రణలో ఉంటుంది. కొబ్బరి నూనెలో విటమిన్ 'ఇ ' అధికంగా ఉంటుంది. ఇది చర్మాన్ని కోమలంగా తయారు చేస్తుంది. రోజూ రెండు చెంచాలు నూనే తీసుకుంటే జీర్ణ వ్యవస్థకు మంచిది. థైరాయిడ్ సమస్యలూ ఉండవు. పొడి చర్మము ఉన్నవారు పచ్చికొబ్బరి తింటే శరీరానికి సరిపడా తేమ అందుతుంది, కొబ్బరి పాలు చర్మానికి పట్టిస్తే మృతకణాలు, మురికి తొలగిపోతాయి. మేను ప్రకాశవంతముగా మెరుస్తుంది. ఇది జుట్టుకు మేలు చేస్తుంది. కొబ్బరి పాలు తలకు పట్టిస్తే, కేశాలు కాంతి వంతముగా తయారౌతాయి.కొబ్బరి నూనె పొడి చర్మంతో సహాయం, ఒక చర్మం మాయిశ్చరైజర్ గా ఉపయోగిస్తారు మరియు జుట్టు వాడినప్పుడు ప్రోటీన్ నష్టాన్ని తగ్గించడానికి ఒక అధ్యయనంలో చూపబడింది.
దక్షిణ భారత వంటకం
కేరళ వంటకం పూర్తి విభిన్నతను ప్రదర్శిస్తుంది. వివిధ సామాజిక వర్గాల ఆధారంగా ఈ విభిన్నత అనేది వర్గీకరించబడుతుంది. హిందువులు, ప్రత్యేకించి నంబూద్రీలు మరియు నాయిర్‌లు ప్రధానంగా శాకాహార వంటకాలను ఇష్టపడుతుండగా, క్రైస్తవులు మరియు ముస్లిం వర్గాల వారు ఎక్కువగా మాంసాహార వంటకాలపై మక్కువ ప్రదర్శిస్తుంటారు. సిరియన్ క్రైస్తవ వంటకాలు మరియు మలబారి ముస్లిం వంటకాలు సుప్రసిద్ధమైనవి. కేరళ ప్రధాన ఎగుమతి కొబ్బరికాయలు కావడం వల్ల, వివిధ వర్గాల వంటకాలను విభిన్నతతో సంబంధం లేకుండా దాదాపు అన్ని వంటకాల్లో ఏదో ఒక రూపంలో కొబ్బరి వినియోగం కనిపిస్తుంది, కొబ్బరి తురుము రూపంలో లేదా కొబ్బరి నూనె రూపంలో ఈరకమైన వినియోగం కన్పిస్తుంది. ఇక తీర ప్రాంతాల్లో సముద్ర ఉత్పత్తుల ఉపయోగం ఎక్కువగా ఉండడంతో పాటు దాదాపు ప్రతిరోజూ వీటిని ఉపయోగించడం జరుగుతుంది.